cyanic-selkie/wikianc huggingface dataset:
VM i fotball 2010 – Gruppe H
Chile – Sveits
21. juni 2010 – 16:00
Nelson Mandela Bay Stadium, Port Elizabeth
Tilskuere: 34,872
Spania – Honduras
21. juni 2010 – 20:30
Coca-Cola Park, Johannesburg
Tilskuere: 54,386
Chile – Spania
25. juni 2010 – 20:30
Loftus Versfeld Stadium, Pretoria
Tilskuere: 41,958
Sveits – Honduras
25. juni 2010 – 20:30
Free State Stadium, Bloemfontein
Tilskuere: 28,042
Tapperhedskorset
Tapperhedskorset er den høyeste danske militære utmerkelse for ekstraordinær innsats under ekstreme vilkår.
Utforming
Dekorasjonen er basert på Dannebrogordenen. Korset er svart og bærer i hvitt teksten FOR – TAP – PER – HED. I senteret av korset er det en plakett med monogrammet til dronning Margrethe II og årstallet 2010.
Bandet til dekorasjonen er hvit med sentrert rød stripe.
Til utmerkelsen hører bandstripe, også den hvit med rød midtstripe og en gullfarget metallmedaljong med dronningens monogram.
Kriterier for tildeling
Tapperhedskorset tildeles for helt ekstraordinær innsats som finner sted under kamphandlinger der en person utmerker seg med oppofrende innsats i en åpenbart farlig situasjon.
Innsatsen skal bære preg av å være en spektakulær handling til fordel og hjelp for andre; og med formål å bidra til å løyse en viktig oppgave eller å redde andres liv.
Tildeling
Casper Westphalen Mathiesen ble 18. november 2011 den første, og så langt eneste, mottakeren av Tapperhedskorset.
Kewaunee County
Kewaunee County er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Door County i nord, Manitowoc County i sør og mot Brown County i vest.
Tage Henriksen
Tage Henriksen (født 8. april 1925 i Roskilde, død 13. mai 2016) var en dansk roer som deltok i de olympiske leker 1948 i London.
Henriksen ble olympisk mester i roing under Sommer-OL 1948 i London. Sammen med Finn Pedersen og Carl-Ebbe Andersen som var styrmann, vant de konkurransen i toer med styrmann foran Italia. Roøvelsene ble gjennomført i perioden 5. til 8. august 1948 på Themsen.
Timokrati
Timokrati (av gresk timo – «ære» eller «verdighet», og krati – «styre») er en styreform hvor politisk makt er fordelt forholdsmessig etter ut fra eiendomsbesittelse.
Begrepet kan også brukes der visse personer deltar i styret på grunn av den spesielle ære eller respekt de nyter i samfunnet. Det kan også bety at de har en plass i styret på grunn av sin formue.
Timokrati ble periodevis praktisert i oldtidens Hellas og styrformen blir diskutert av både Aristoteles (i Den nikomakiske etikk) og Platon (i Staten).
Monts du Cantal
Monts du Cantal er et fjellområde i departementet Cantal i Frankrike som utgjør en del av Sentralmassivet og ligger like vest for Sentralmassivets sentrum.
Monts du Cantal befinner seg sør i Cantal, på grensen til departementet Aveyron. Fjellene er av vulkansk opprinnelse. De høyeste toppene er Plomb du Cantal (1 855 m), Puy Mary (1 806 m) og Puy Griou (1 690 m).
Vektorfelt
Et vektorfelt er i matematikken en funksjon som tilordner ethvert punkt i rommet en vektor.
Vektorfelt brukes i anvendt matematikk og fysikk for å representere fysiske størrelser som har både retning og størrelse, og som varierer i rommet. Eksempler på slike størrelser er væskehastighet og magnetiske kraftfelt.
Formell definisjon
Et vektorfelt er en funksjon der både definisjonsmengden og verdiområdet er inneholdt i et euklidsk vektorrom.
Navnet vektorfelt blir ofte brukt for funksjoner definert i et euklidsk rom for å skille desse fra skalarfelt eller tensorfelt.
I det følgende eksempelet er vektorfelt F(x,y,z) definert i R3:
Potensialteori
I potentialteori studerer en vektorfelt F som kan representeres av et skalarfelt V ved sammenhengen
Her kalles da V et potensial  eller et potensialfelt knyttet til F. Et vektorfelt som kan representeres ved et potensial kalles et konservativt felt.
Linjeintegralet av et konservativt felt langs en lukket kurve er lik null.
Alphonse Juin
Bakgrunn
Juin hadde en enkel bakgrunn fra en fransk pied-noir-familie i Algerie. Han var sønn av Victor Pierre Juin (fra Vendée) og hans hustru Précieuse Salini (som stammet fra Cuttoli Corticchiato og Ucciani på Korsika). Han fikk sin utdannelse ved Grand lycée d'Alger. Juin tok så militær utdannelse. Han gikk ut fra militærakademiet École Spéciale Militaire de Saint-Cyr i 1912 (i samme kull som Charles de Gaulle) med utmerkede resultater, og ble sendt til Fransk Marokko og kolonialkrigen der.
Militær
I oktober 1919 begynte Juin på sin stabsutdannelse. Deretter ble han sendt til Nord-Afrika og krigen mot Rifkabylene. I 1920-årene og 1930-årene hadde han forskjellig stabstjeneste i Frankrike og Afrika. Da andre verdenskrig brøt ut fikk Juin befal over 15. motoriserte infanteridivisjon som han først med viss suksess ledet under slaget om Frankrike. Da de franske arméer i Belgia ble omringet ble Juin og hans divisjon nødt til å kapitulere i Lille 30. mai 1940.
Etter at Frankrike hadde gitt opp ble Juin løslatt fra krigsfangenskapet. Han fikk befal over Vichyregimets styrker i Marokko. Da de allierte landsteg i Nord-Afrika i november 1942 (Operation Torch) hjalp Juin med å forhandle frem en løsning der ikke de Vichy-franske styrker kom i strid med de allierte.
Snart tok Juin aktivt del i kampen mot Tyskland i Tunisia. I september 1943 ble han sjef for den nydannede enheten det franske ekpedisjonskorps (Corps Expéditionnaire Français) og deltok i felttoget i Italia, blant annet i slaget om Monte Cassino og innmarsjen i Roma.
Da ekspedisjonskorpset ble satt inn sør i Frankrike ble Juin utsett til stabssjef for den franske forsvarsmakt.
Etter krigen fortsatte Juin på diverse høye poster. I 1952 fikk han feltmarskalkstaven og var da den eneste levende marskalken av Frankrike.
Som generalresident i Fransk Marokko sendte han i 1953 vekk sultanen, den senere kong Mohammed V. Deretter var han fra 1952 til 1956 kommandør for NATO-styrkene i Sentral-Europa (CENTAG).
I 1962 trakk han seg fra tjeneste i protest mot Charles de Gaulles Algerie-politikk.
Han døde i 1967 i Paris og ble bisatt i Invalidedomen. I Paris er en plass oppkalt etter ham: Place du Maréchal-Juin.
August Kiuru
August Kiuru (født 12. juli 1922 i Sakkola, død 24. februar 2009) var en finsk langrennsløper som deltok i de olympiske vinterleker 1948 i St. Moritz og 1956 i Cortina d'Ampezzo.
Kiuru vant en olympisk sølvmedalje i langrenn under vinter-OL 1948 i St. Moritz. Han var med på det finske stafettlaget som kom på andreplass på 4 x 10 km bak Sverige. De andre på laget var Sauli Rytky, Teuvo Laukkanen og Lauri Silvennoinen.
Åtte år senere, under vinter-OL 1956 i Cortina d'Ampezzo vant han en ny sølvmedalje også denne gangen i stafett. Finland ble nummer to bak Sovjetunionen, de andre på det finske laget var Jorma Kortelainen, Arvo Viitanen og Veikko Hakulinen.
Kiuru ble verdensmester i langrenn 1954 i Falun på 4 x 10 km stafett.
Svenska kyrkan
Svenska kyrkan, på norsk Den svenske kirke, regnes for Sveriges nasjonalkirke. Siden 1. januar 2000 er den ikke lenger statskirke. Den er evangelisk-luthersk, men erstattet ikke den katolske kirken som tilfellet var under den Danske kronen. I Sverige etablerte man under reformasjonstiden i mindre grad et nytt presteskap, men gjennomførte vesentlige reformer av den eksisterende (katolske) kirken. Man opprettholdt det kirkelige hierarkiet fundert i den apostoliske suksesjonen. I Danmark, og etterhvert det selvstendige kongeriket Norge, fikk monarken rolle som Kristi stedfortreder hvorigjennom den liturgiske sakralitet og prestenes verdighet har blitt garantert direkte.
Prinsippet med apostolisk suksesjon skal ha overlevd gjennom mester Peter Mangnussons (daværende rektor ved Sankt Birgittahuset i Roma) bispevielse i Roma 1. mai 1524, samt det gode forholdet mellom Kong Gustaf Vasa og Pave Clemens VII (Giulio di Giuliano de Medici).
De svenske bispedømmer
Svenska kyrkan er inndelt i tretten bispedømmer, stift, og Uppsala stift er et erkebispedømme.
Kalmar domkyrka og Mariestad domkyrka har fortsatt rang av domkirker, men er ikke lenger hovedkirke i sitt bispedømme.
Georg Wadenius
Georg «Jojje» Wadenius (født 4. mai 1945 i Stockholm) er en svensk gitarist, kjent fra flere internasjonale samarbeid og utgivelser.
I hjemlandet spilte han fra 1963, og ble kjent med sitt eget jazzrock-band Made in Sweden (1968–), og samarbeid med Pugh Rogefeldt, Cornelis Vreeswijk og Solar Plexus. Han utviklet en stil inspirert av Paul Desmond, Jim Hall og John McLaughlin.
Han spilte i Blood, Sweat & Tears (1972–75), spilte i Saturday Night Live-bandet (1979–85) og spilte med en rekke kjente musikere som Luther Vandross, Roberta Flack, Diana Ross, Dionne Warwick, Aretha Franklin, James Brown, Marianne Faithfull, Donald Fagen, Michael Franks, New York Voices, Joe Thomas, Backstreet Boys, Simon and Garfunkel og Steely Dan.
Wadenius har komponert flere hundre vignetter for selskaper som Burger King og McDonald's (1984–1990). I Oslo var han på 1990-tallet plateprodusent og eier av Stable Studios sammen med Leif Johansen. Han har medvirket på utgivelser for blant andre Silje Nergaard, Sigvart Dagsland, Lisa Ekdahl, Helen Sjöholm, Anne Grete Preus, Jan Eggum, Anne Sofie von Otter og Hilde Louise Asbjørnsen. Han har senere turnert med Kirsten Bråten Berg kvartett (med Arild Andersen og Paolo Vinaccia)
Breivikatunnelen
Breivikatunnelen (Breiviktunnelen) er en veitunnel i Tromsø. Tunnelen går under Tromsø sentrum nord for Tromsøbrua, og er en del av fylkesvei 862. Tunnelen er meter lang og ble åpnet i 1992. Fra Breivikatunnelen tar Sentrumstangenten av sørover, med rundkjøring inne i tunnelen.
Dekket inne i og et stykke utenfor nord-innslaget til tunnelen er i betong, i form av rektangulære betongelementer.
I Breivikatunnelen, Sentrumstangenten og Langnestunnelen er det forbud for fotgjengere og syklister.
Louises gate (Oslo)
Louises gate (1–29, 2–30 ) er en gate i Oslo. Den går fra Bislett plass forbi Bislett stadion over Martinus Lørdahls plass til Ullevålsveien ved parken St. Hanshaugen. Den fikk sitt navn i 1871 og er oppkalt etter Karl XVs dronning Louise (1828–1871).
Louises gate 24 er tegnet av Sverre Aasland og Ulf Nyqvist i 1940.
Nils Gabriel Djurklou
Nils Gabriel Djurklou (født 24. juli 1829 i Närke, død 31. mars 1904 i Örebro) var en svensk friherre, arkeolog og folkeminnesamler.
Djurklou stiftet i 1856 Föreningen för Nerikes folkspråk och fornminnen, Sveriges eldste distriktslag innen forminnevern. Blant hans bøker kan nevnes Ur Nerikes folkspråk och folklif (1860), Från Vermlands finnskogar (1873), Unnarsboarnes seder och lif (1874) om Södra Unnaryds socken i Småland, Sagor och äfventyr berättade på svenska landsmål (1883), illustrert av Carl Larsson, Lifvet i Kinds härad i Vestergötland i början af sjuttonde århundradet (1885).
Djurklou er kjent for Norge fordi Nordahl Rolfsen brukte flere av hans eventyr i sin Lesebok for folkeskolen. Djourklou og Rolfsen samarbeidet med illustratørene Erik Werenskiold og Theodor Kittelsen, som i 1887 illustrerte en norsk utgave av eventyrene. Samlingen ble sist gjenutgitt i 1971.
Djurklou var også engasjert i næringsutvikling, og han var medlem av flere vitenskapelige selskaper.
AMD Athlon 64 X2
Instruksjons-sett
Alle utgavene av AMD Athlon 64 X2 har støtte for de grafiske SIMD instruksjons-settene MMX, Extended 3DNow!, SSE, SSE2 og SSE3.
Størrelse og antall transistorer
AMD Athlon 64 X2 med 1 Mb L-2 Cache, produsert med 90 nm transistorer, består av 243 millioner transistorer og har en størrelse på 219 mm². En tilsvarende AMD Athlon 64 består av 164 millioner transistorer, og har en størrelse på 103.1 mm².
AMD Athlon 64 X2 med 512 Kb L-2 Cache, produsert med 65 nm transistorer, består av 221 millioner transistorer, og har en størrelse på 118 mm². En tilsvarende AMD Athlon 64 består av 122 millioner transistorer, og har en størrelse på 77.2 mm².
Athlon X2
'64' ble fjernet fra navnet til Brisbane 'BE' serien, etter at alle AMDs prosessorer i realiteten var blitt 64-bit prosessorer.
Wayne Shorter
Wayne Shorter (født 25. august 1933 i Newark i New Jersey, død 2. mars 2023) var en amerikansk jazzsaksofonist og komponist.
Shorter spilte opprinnelig sammen med Horace Silver og Maynard Ferguson til han i 1959 skiftet til Art Blakeys Jazz Messengers. Fra 1964 til 1969 var han medlem av Miles Davis' kvintett.
I 1970 startet han sammen med Joe Zawinul og Miroslav Vitouš fusion-gruppen Weather Report.
Granateple
Granateple er en frukt som hører til de fruktene som er høyt verdsatt i tropiske områder. Treet tilhører granateplefamilien (Punicaceae) og har det vitenskapelige artsnavnet Punica granatum. Til tross for navnet er ikke granateplet i slekt med eplet. Granatepler er rødlige frukter som vokser på hovedsakelig små trær. På avstand kan de ha en viss likhet med epler. Imidlertid har fruktene et hardt skall og er utstyrt med en rosett. Frukten er fylt med mange små frø som er omgitt av røde, saftige kjerner. Disse kjernene har en syrlig smak. Blomstene er rødoransje og har fra gammelt av blitt brukt til utvinning av en saft som har vært brukt i medisinske formål.
Den beste måten å få ut alle kjernene på, er å skjære av toppen og bunnen av skallet. Videre skjærer man med en kniv forsiktig i skallet, fra topp til bunn på begge sider. Da er det enkelt å brekke frukten i to deler, og ingen av kjernene ødelegges.
Granateplene har vært en viktig nytteplante siden oldtiden. Frukten nevnes i Bibelen både som noe som fantes i Egypt og som en av velsignelsene i det forjettede land. En del av utsmykningen i tempelet var formet som granatepler, og likedan deler av yppersteprestens kledning.
I en tradisjon har også frukten blitt sett på som hellig fordi den visstnok inneholdt det samme antall frø som antall lover i Moseloven, altså 613.
I hinduismen er granateple én av de hellige tre fruktene ved siden av fersken og sitron.
I buddhismen regnes granatepler som en av de tre «velsignede frukter», de to andre er fersken og sitron. I flere gamle fruktbarhetskulter har også frukten spilt en rolle.
Den spanske byen Granada er oppkalt etter denne frukten.
Finn Pedersen
Finn Pedersen (født 30. juli 1925 i Roskilde, død 14. januar 2012 i Roskilde) var en dansk roer som deltok i de olympiske leker 1948 i London og 1952 i Helsingfors.
Pedersen ble olympisk mester i roing under Sommer-OL 1948 i London. Sammen med Tage Henriksen og Carl-Ebbe Andersen som var styrmann, vant de konkurransen i toer med styrmann foran Italia. Roøvelsene ble gjennomført i perioden 5. til 8. august 1948 på Themsen.
Szinva
Szinva er en elv nord i Ungarn og en av sideelvene til Sajó. Den har sitt utspring i Bükkfjellene. Szinva er 30 km lang, og 20 km av elven renner gjennom byen Miskolc. Mer enn 70 broer er bygd over elven og i deler av byen renner den under bakken.
En demning er bygd på Szinva og elven Garadna og dette dannet Hámorisjøen i Miskolc-Lillafüred rundt 1770. Den høyeste fossen i landet (20 meter høy) hører til Szvina like i nærheten og er en stor turistattraksjon. Vannet er en viktig vannkilde til byen og om sommeren kan derfor den øvre delen av Szinva til tider være tørrlagt. Da blir det pumpet vann fra innsjøen for å få vann i fossefallet. Garadna renner ut i Szinva om lag 100 meter etter fossen.
Szinva førte til en stor flom i 1878, en av de største flommene på 1800-tallet. Flommen tok 400 liv og ødela nesten hele sentrum av Miskolc.
Carl-Ebbe Andersen
Carl-Ebbe Andersen (født 19. januar 1929 i Roskilde, død 14. juni 2009) var en dansk roer som deltok i de olympiske leker 1948 i London.
Andersen ble olympisk mester i roing under Sommer-OL 1948 i London. Sammen med Finn Pedersen og Tage Henriksen vant de konkurransen i toer med styrmann foran Italia. Andersen var styrmann. Roøvelsene ble gjennomført i perioden 5. til 8. august 1948 på Themsen.
Nicolaj Kopernikus
Nicolaj Kopernikus, egentlig Nicolaj Christiansen (født 9. august 1967 i Glostrup), er en dansk skuespiller.
Biografi
Nicolaj Kopernikus er sønn av arkitekten og billedkunstneren Jørn Christiansen og veversken Hanne Løcke Christiansen, født Sabroe Andersen. Navnet Kopernikus er et kjælenavn etter vitenskapsmannen. Han ville opprinnelig bli bonde og utførte en del arbeid en gård og hadde allerede som 14-åring selv 50 griser og et par kyr. Men han mistet interessen for landbruket i gymnastiden og ble i stedet tekniker på Rialto Teatret.
Han ble utdannet på Skuespillerskolen ved Odense Teater i 1994 og fikk siden engasjementer på Café Teatret, Mammutteatret, Aalborg Teater, Husets Teater, Dr. Dantes Teater, Betty Nansen Teatret, Teatret ved den Sorte Hest og Det kgl. Teater. På Gladsaxe Teater spilte han i 2005 hovedrollen som H.C. Andersen i Mit eventyr og han høstet ros for sin medvirkning i Lars Noréns teaterstykke Personkreds 3. På Dr. Dantes medvirkede han i Kunst og på Teatret ved Sorte Hest i forestillingen Rundt På Gulvet.
Han fikk sitt gjennombrudd i Jonas Elmers film Let's Get Lost og har dessuten medvirket blant annet i Maria Walboms film En verdensomsejling under bordet og i filmen Max. På TV har han medvirket i seersuksessen TV-serien Charlot og Charlotte på dansk TV2 – i DR TVs En Fri Mand og Who's Hitler. Han er nok mest kjent som Vagn Skærbæk fra TV-serien Forbrydelsen.
Nicolaj Kopernikus er samboer med koreografen og skuespillerinnen Birgitte Næss-Schmidt.
Gertrud Vasegaard
Gertrud Vasegaard (født 23. februar 1913 i Rønne, død 7. juli 2007 på Frederiksberg) var en dansk keramiker.
Hun var tilknyttet Bing & Grøndahls porselensfabrikk, 1945–48, fast ansatt 1949–59; tilknyttet Den Kongelige Porcelænsfabrik 1959–62, 1973–75.
Teserviset fra 1956
Vasegaards teservise fra 1956 er tatt opp i den danske Kulturkanonen. Serviset består av åtte deler; med runde kopper, firkantet eske, sekskantet tekanne og et åttekantet kakefat. Det ble fremstilt av Bing og Grøndahl. Teserviset er utstilt på Det danske Kunstindustrimuseum i Bredgade 68.
Social Studies
Social Studies er et album av Loudon Wainwright III som ble utgitt i 1999. De representerer en samling av ulike politiske og satiriske temasanger som ble skrevet hovedsakelig for den amerikanske nasjonale radiokanalen National Public Radio.
Sangene var basert på da dagsaktuelle saker og hendelser som eksempelvis skandalen rundt Tonya Harding, rettssaken mot O. J. Simpson, opptakten til År 2000-problemet («Y2K»), og striden rundt utsagn som den særdeles konservative republikanske senatoren Jesse Helms kom med. Satiren er ikke slik Tom Lehrer ville ha fokusert dem, men preget av Wainwrights innsikt og innfallsvinkel, og gjør eksempelvis Jesse Helms til en tragisk figur med følgende refereng: «Jesse's favorite painting is the one of the clown/With the daisy in his hand and the tear rolling down». Sangene er til dels mørke, analytiske, men ikke uten svart humor, og er stundom mer allmenngyldige enn hva den dagsaktuelle saken som sangene innbyr til, og eksempelvis sangen «Tonya's Twirls» handler således egentlig om klassebakgrunn og kjønnsroller, tertefinhet og skjønnhet.
Personell
(ikke alle deltar på samme sanger)
Donnchad Donn
Donnchad Donn mac Flainn (død 944) var konge av Míde og overkonge av Irland fra 919 til 944. Donnchad tilhørte klanen Clann Cholmáin av den sørlige Uí Néill, og var sønn av den tidligere overkongen Flann Sinna.
Tidlige år
Det er ikke kjent når Donchad Donn ble født, men han var sannsynligvis voksen allerede i 904 da han ser ut til å ha ledet et opprør mot Flann Sinna, sin egen far, i Kells. Ulsterannalene forteller at mange av Donnchads støttespillere ble halshugget, og at Flann vanhellighet Kells for å få tak i Donnchad.
I 910 forteller annalene at Flanns sønner var med ham da han påførte mennene fra Breífne nederlag, og i 913 ledet Donnchad sammen med sin svoger Mael Mithig mac Flannacán en styrke som seiret over styrker fra det sørlige Brega og Laigin.
Broren Óengus var den som var utsett som Flanns arving, men den 7. februar 915 døde han. Det later til at Flann da utså Niall Glúndub, som var gift med Flanns datter Gormlaith, til ny arving. Samme år gjorde Donnchad sammen med sin bror Conchobar mac Flainn igjen opprør mot faren. Niall Glúndub førte en hær fra nordlige Uí Neíll sørover til Mide,nedkjempet opprøret og tvang brødrene til å underordne seg sin far igjen.
27. november 916 døde Flann Sinna i en alder av 68 år. Niall Glúndub etterfulgte ham som overkonge, og Cochobar som konge av Mide. Anført av Sigtrygg Caech og Ragnall vendte den norrøn-gæliske Ivarætten tilbake til Irland i 917. Trass i offensiv innsats fra Niall fikk de fotfeste og kontroll over Dublin igjen. I 919 led Nialls styrker et avgjørende nederlag utenfor Dublin, og både Niall, Conchobar, Mael Mithig og flere andre irske ledere ble drept.
Overkonge
Donnchad etterfølger Conchobar som konge av Mide, og Niall Glúndub som overkonge av Irland. For å sikre sin posisjon lot han umiddelbart broren Aed blinde. To år senere drepte han en annen av sine brødre, Domnall. Annalisten refererer dette nøkternt:
I 928 tok han også livet av nevøen Mael Ruanaid, sønn av Conchobar.
Donnchad oppviste ikke samme effektivitet i kampen mot de norrøne som mot sin egen slekt. I 920 fører han riktignok en effektiv kampanje mot «hedningene» i det området som i dag er grevskapet Louth, og «et stort antall av dem blir drept». Ellers i Donnchads regjeringstid er det Muichertach mac Néill, Niall Glúndubs sønn og etterfølger som konge av Ailech som fører an i kampen mot de norrøne. Han hadde flere seire mot de norrøne fra Dublin, og omtales ved sin død som «den vestlige verdens Hector». Han var Donnchads naturlige etterfølger, men ble drept av Blacair Godfredsson i 26. februar 943, året før Donnchad døde. Donnchads forhold til Muichertag var ikke godt, selv om Muichertag var gift med hans datter Flann. Annalene forteller om konflikter mellom dem i 927, 928 og 938. Flann dør i 940, og i 941 herjer Muichertag Mide, Osraige og Munster og demonstrerer med tydelighet sin egen makt og Donnchads begrensede autoritet.
Donnchad dør i 944, og blir etterfulgt som overkonge av søstersønnen Congalach Cnogba, fra Síl nÁedo Sláine greina av Uí Néill. Donnchads sønn Óengus blir konge av Mide.
Familie
Donnchad var gift tre ganger. Hans første kone var Cainnech, datter av Canannán, som ledet den nordlige Ui Néill greina Cenél Conaill. Hun døde i 929. Hans andre kone var Órlaith, datter av Cennétig mac Lorcáin av klanen Dal gCais og søster av den senere overkonge Brian Boru. Órlaith ble drept i 941, tilsynelatende var drapet beordret av Donnchad. En teori går ut på at dette kom av at hun skulle ha hatt et forhold til sin stesønn Óengus. Donnchads tredje kone, Dublemna var datter av kongen av Breífne, og døde i 943. Charles Doherty bemerker at Donnchads koner alle kom fra familier som var i vekst. Ua Canannáin fra Cenél Connaill, Dál gCais fra Thomond, og Ua Ruairc fra Bréifne skulle bli blant de ledende familiene på 1000-tallet og 1100-tallet.
Donnchads sønner var Conn (død 944), hans etterfølger Óengus (død 945) og Domnall Donn (død 952), som var far til den framtidige ovrekongen Máel Sechnaill mac Domnaill. Hans døtre var Flann (død 940) som var gift med Muirechertach mac Néill, og Óebfhinn (død 952).
Östen Undén
Bo Östen Undén (født 25. august 1886 i Karlstad i Värmlands län, død 14. januar 1974) var en svensk jurist og sosialdemokratisk politiker; konsultativt statsråd 1917–1920 og 1932–1936, justisminister 1920, utenriksminister 1924–1926 og 1945–1962 samt medlem av Riksdagen 1934–1965.
I 1946 fungerte han som statsminister i en knapp uke etter Per Albin Hanssons død fram til Tage Erlander ble valgt.
Liste over utøvere i Vuelta a España 2011
Liste over utøvere i Vuelta a España 2011
Pizza Tycoon
Pizza Tycoon (også kjent som Pizza Connection) er et videospillutviklet av Software 2000 i 1994 og markedsført av MicroProse. Spillet er en simulator som skal simulere livet som eier av en pizzarestaurant. Etter hvert som man gjør suksess med restauranten sin, stiger man på den sosiale rangstigen. Man kan åpne flere restauranter i et utvalg av storbyer i USA og Europa. Man får også prøve seg som pizzabaker, hvor man bestemmer hvordan pizzaen som man selger skal se ut, og hva de skal inneholde. Man er også ansvarlig for å kjøpe inn nok råvarer, og å utforme restauranten sin. Man kan også velge å klatre på den kriminelle rangstigen. Dette gjør man ved å smugle våpen eller gjøre oppdrag for den lokale mafiaen.
Oppfølgere til dette spillet var :
Klokker
Historie
Tittelen klokker ble brukt alt i middelalderen, og som navnet sier var en av funksjonene å ringe med kirkeklokkene. På den tiden brukte man klokkene daglig, for å kalle til bønn morgen og kveld. Før reformasjonen hadde man dessuten noen små klokker som man benyttet inne i kirken, i forbindelse med nattverden. Klokkeren hadde også oppgaver med belysning, salmer, renhold og annet tilsyn. Før i tiden var det heller ikke uvanlig at klokkeren forrettet ved gravferder og lignende, siden det ofte var langt til der presten bodde. Da foretok presten jordfestelse ved første anledning etter gravferden. I kirkeordinansen fra 1607 er het det seg at prest og klokker skulle samle barn og ungdom «en sinde om Ugen». Og da skulle klokkeren «Underviise Bønderfolch udi Chatecisme».
Klokkeren ble også kalt degn og kirkesanger tidligere. Hva tittelen ble var gjerne avhengig av hvilke funksjoner stillingen ble tillagt. Degnen hadde gjerne en mer omfattende stilling, spesielt fra 1730-tallet og framover (i forbindelse med loven om konfirmasjon og den nye skoleloven). Det var dessuten slik at degnen også ofte var lærer, selv om funksjonene var atskilte. I Danmark bruker man fortsatt degn som tittel på klokkeren. Kirkesangerens oppgaver var gjerne noe mer begrensede i forhold, også til klokkerens posisjon. Med innføring av kirkeorgler i landskirkene ble kirkesangeren avløst av organist og kantor-stillingen. Før dette var kirkesangeren langt på vei ansvarlig for menighetssangen.
Den siste loven om klokkere av 5. april 1963 gjelder ikke lenger. Tidligere var dette en lønnet og lovregulert stilling, men nå er det opp til hver kommune å bestemme.
Kongeriket Powys
Kongeriket Powys var en walisisk etterfølgerstat som oppsto i de såkalte mørke århundrene etter at romerne trakk seg ut fra Britannia i 410. Basert på de romersk-britisk landområdene til stammene ordovikene i vest og cornoviene i øst, gikk dets grenser opprinnelig fra Cambrianfjellene i vest til å omfatte den engelske regionen som i dag kalles for Vest-Midlands i øst. De fruktbare elvedalene i Severndalen og Tern i Shropshire finnes også her, og denne regionen er referert til i senere walisisk litteratur som «Powys’ paradis». Navnet «Powys» er antatt å ha blitt avledet fra det latinske «pagus» i betydningen landlig, som også er beslektet med ordet hedensk. Under Romerriket var denne regionen organisert som en romersk provins med dens hovedstad i Viroconium Cornoviorum (dagens Wroxeter), den fjerde største romerske byen i Britannia.
Tidlig middelalder
I hele den tidlige middelalder ble Powys styrt av Gwerthrynion-dynastiet, en familie som hevdet å nedstamme felles fra ekteskapet mellom Vortigern og prinsesse Sevira, datter av Magnus Maximus. Arkeologiske spor har vist at, uvanlig for den post-romerske perioden, at Viroconium Cornoviorum overlevde som et urbant sentrum godt inn på 500-tallet, og kan derfor gjerne ha vært hovedstaden i Powys. Nennius, som skrev sin Britonenes historie på 700-tallet, har nedtegnet byen som Caer Guricon, en av hans «28 britiske byer» i romerske Britannia. I de påfølgende århundrer kom det mange engelske bosettere fra det voksende kongeriket Mercia over den østlige grensen til Powys og bosatte seg. Dette var en gradvis prosess, og engelsk kontroll i Vest-Midlands var fortsatt usikker fram til slutten av 700-tallet.
I 549 kom en stor pest til Britannia og de walisiske samfunnene ble herjet med landsbyer og jordbruksområder avbefolket. Også de engelske samfunnene ble rammet av denne pesten, som også nådde Norge, men muligens ble de engelske samfunnene herjet i mindre grad enn Wales av forskjellige grunner. Med minskende arbeidskraft og økende innvandring fra øst kan det synes som om kong Brochwel Ysgithrog flyttet hoffet fra Caer Guricon til Pengwern, men det nøyaktige stedet for denne hovedstaden er ikke kjent, men det er spekulert på om det var ved Shrewsbury, tradisjonelt assosiert med Pengwern, eller det mer trygge Din-Gwrygon, et forsvarsanlegg og bygdeborg i Wrekin i østlige Shropshire.
NASA X-38
NASA X-38 var et eksperimentelt ubemannet romfly bygd av Scaled Composites, og levert NASAs JSC (Johnson Space Center) i september 1996. Det var tenkt som et utviklingstrinn mot et evakuerings-fartøy for den internasjonale romstasjonen ISS (International Space Station). Prosjektet ble kansellert i mars 2002.
Kongeriket Powys
Tidlig middelalder
I 616 støtte hærene til Powys og Æthelfrith av Northumbria sammen. I henhold til Geoffrey av Monmouth levde den politiske rivalen til den northumbrianske monarken, Edwin av Deira, i landflyktighet i Gwynedd på denne tiden. Historikere som John Morris har ment at Æthelfriths hensikt var å gripe ham, men antagelig har Selyf Sarffgadau av Powys nektet ham å dra med hæren gjennom Powys for å komme til Gwynedd. Da Æthelfrith så en mulighet for å drive en kile mellom folkene i nordlige Wales og de i Rheged invaderte han de nordlige områdene i Powys. Æthelfrith tvang fram et slag i nærheten av Chester og beseiret Selyf og hans allierte. Etter kampen skal den fryktelige hedningen Æthelfrith, forteller Bede, fått hele drept 1200 munker fra det betydningsfulle klosteret Bangor ved Maelor Saesneg; slaktet ned ettersom han sa at «de kjempet imot oss ettersom de satte seg mot oss med sine bønner». Selyf ble også drept i slaget og kan ha vært den første av kongene av Powys som ble gravlagt i kirken dedisert til sankt Tysilio ved Meifod, derfor kjent som Eglwys Tysilio, og i tiden etter denne kongefamiliens mausoleum.
NASA X-38
Historie
Helt siden Den internasjonale romstasjonen ble planlagt, har behovet for et evakueringsfartøy vært vurdert, og forskjellige design-løsninger ble foreslått. I begynnelsen av 1995 startet et utviklingsstudie av X-38 ved NASAs JSC, og sommeren 1995 ble tester av fallskjermen gjennomført. I begynnelsen av 1996 fikk Scaled Composites Inc. i Mojave, California, kontrakt på å bygge 3 fullskala flyskrog for testflyvninger i atmosfæren. Det første skroget ble levert JSC i september 1996, og ble utstyrt med instrumenter, datamaskin-systemer og annet utstyr. Det andre flyskroget ble levert i desember 1996.
Den første X-38, som ble kalt V-131 (Vehicle 131), ankom 4. juni 1997 NASAs Dryden Flight Research Center ved Edwards Air Force Base i California. X-38 V-131's første friflyvning ble gjennomført 12. mars 1998. Den andre X-38 (V-132) ble levert til Dryden september 1998, og fullførte sin jomfrutur 5. mars 1999. Skroget til X-38 V-131 ble etter 2 testflyvninger modifisert til å være lik fasongen på den planlagte CRV (Crew Return Vehicle), og flyet ble omdøpt til X-38 V-131R. Det tredje fartøyet, X-38 V-201 (som skulle ut i rommet), var under konstruksjon ved JSC da prosjektet ble kansellert. De to operative X-38 gjennomførte totalt 8 friflyvnings-tester.
Kongeriket Powys
Tidlig middelalder
Powys kunne nyte en gjenoppblomstring med suksessfulle hærtokt mot britonene i årene 655, 705-707 og 722. Hoffet ble flyttet til festningen Mathrafal i dalen til elven Vyrnwy ved 717, muligens av kong Elisedd ap Gwylog (død ca. 755). Elisedds gjentatte suksess fikk kong Æthelbald av Mercia til å bygge Wats dike, en omfattende festningsvoll. Denne anstrengelse kan ha vært i enighet med Elisedd, men imidlertid, denne festningsvollen som strakte seg nord fra Severndalen til munningen av elven Dee, ga Oswestry (walisisk Croesoswallt) til Powys. Kong Offa av Mercia synes å ha fortsatt denne given da han reiste en enda større festningsvoll, i dag kjent som Offas dike (walisisk Clawdd Offa). Forskeren John Davies har skrevet i forbindelsen med arkeologen Cyril Fox' forskning av Offas dike:
Denne nye grensen flyttet Oswestry tilbake til engelsk side av det nye grenselandet, og Offa angrep Powys i år 760 ved Hereford, og på nytt i 778, 784 og 796. Offas dike har i stor grad forblitt en grense mellom de walisiske og de engelske, skjønt de walisiske ville ta tilbake et område mellom Dee og Conwy på 1100-tallet, kjent den gang som Perfeddwlad.
NASA X-38
Formål
X-38 skulle teste ut konseptet med det prosjekterte vingeløse evakueringsfartøyet CRV for Den internasjonale romstasjonen. Det var en 80% skalamodell av den planlagte CRV, og skulle teste styringssystemet, fallskjermløsningen, varmeskjoldsystemet og navigasjonssystemet. De to første X-38 var umotoriserte glidere, mens 2 motoriserte versjoner skulle sendes ut i rommet ved hjelp av romfergen.
Kongeriket Powys
Rhodri, Hywel, og Gruffydd
Powys var forent med Gwynedd da kong Merfyn Frych av Gwynedd giftet seg med prinsesse Nest, søster av kong Cyngen av Powys, den siste representanten av det gwertherionske dynasti. Med Cyngens død i 855 ble Rhodri den store konge av Powys etter å ha arvet Gwynedd året før. Dette dannet grunnlaget for Gwynedds pågående krav på overherredømme over Powys for de neste 443 år.
Rhodri den store hersket over det meste av dagens Wales fram til sin død i 878. Hans sønner dannet egne dynastier som kom til å prege Wales’ historie, hver av dem krevde avstamming tilbake til Rhodri. Merfyn arvet Powys, mens hans brødre, Anarawd ap Rhodri og Cadell, etablerte respektivt dynastiet Aberffraw og dynastiet Dinefwr i Gwynedd.
I 942 overtok Hywel ap Cadell av Deheubarth (Rhodris sønnesønn gjennom hans andre sønn Cadell) Gwynedd da hans fetter Idwal Foel døde. Han tok tilsynelatende Powys fra Llywelyn ap Merfyn på samme tid og arrangerte et dynastiske ekteskap mellom deres barn. Hywel hadde grunnlagt Deheubarth i 920 i henhold til sin nedstamming på både mor- og farsiden. Han opprettholdt nære forbindelser med Adalstein av England, og besøkte den engelsk konge ofte i hans hoff. Hywel studerte det engelske lovsystemet og reformerte de walisiske lovene i sine egne riker. Da han dro på pilegrimsreise til Roma i 928 tok han med seg sin lovsamling og skal etter sigende ha fått dem velsignet av paven. Hywel oppmuntret bruken av mynt i Wales, fikk sine penger preget i Chester, en gevinst han fikk på grunn av sine gode forbindelser med England. I 945 holdt Hywel en rådsforsamling i Whitland for å kodifisere sin lovsamling med støtte av den feirede geistlige Blefywryd. Hwyels arbeid førte til at han ble kalt for Hywel Dda, det vil si Hywel den gode, og hans regime er anerkjent som uvanlig fredelig. Ved hans død gikk Gwynedd tilbake til dynastiet Aberffraw mens Powys og Deheubarth ble delt mellom hans sønner.
NASA X-38
Design
X-38 har arvet skrogfasongen fra Martin Marietta X-24A, et bemannet, eksperimentelt vingeløst fly som gjennomførte testflyvninger mellom 1969 og 1971. Konseptet baserer seg på at et avrundet skrog uten vinger er mer motstandsdyktig overfor varmebelastning under tilbakevending til atmosfæren, og at skroget sørger for nødvendig aerodynamisk løft. Utenfor atmosfæren skulle X-38 styres ved hjelp av reaksjonsdyser på forskjellige steder på flykroppen. Disse dysene skulle drives av komprimert nitrogen.
Kongeriket Powys
Rhodri, Hywel, og Gruffydd
Maredudd ab Owain var den som gjenoppbygget kongedømmet til hans bestefar Hywel. Han var konge av Deheubarth og Powys ved 986 da han erobret Gwynedd. Maredudd forsvarte seg mot engelsk inntrenging i Powys og økende angrep fra norrøne vikinger i Gwynedd. Han er nedtegnet for å ha betalt en penny for hver fange som vikingene tok, en stor sum penger på den tid. Med Maredudds død i 999 gikk Powys videre til hans barnebarn Llywelyn ap Seisyll, via hans eldre datter prinsesse Anghared (med hennes første ektemann Seisyll ap Owian), mens Deheubarth ble delt hans sønner. Gwynedd gikk for en tid tilbake til dynastiet Aberffraw. Det neste århundret kom til å se en skrinlegging av de eldste historiske familiene da økte vikingangrep og uavbrutt krigføring førte til at tronranere veltet dynastiene Aberffraw og Dinefwr, og disse klarte ikke å komme seg igjen før mot slutten av århundret.
NASA X-38
Design
Det planlagte CRV skulle kunne holde mannskapet på 6 i live i 9 timer etter frigjøring fra ISS. Tilbakevending og landing skulle foregå helt automatisk, men det var manuelle backup-systemer som kunne tas i bruk hvis det skulle vise seg nødvendig. Rakettmotoren som skulle bremse CRV før tilbakevending, skulle kobles fra fartøyet før det entret atmosfæren. Elektrisk kraft skulle bli besørget av batterier.
Kongeriket Powys
Rhodri, Hywel, og Gruffydd
Llywelyns sønn Gruffydd greide å forene hele Wales under sitt kongedømme, erstattet hans fettere i Deheubarth, og faktisk ekspanderte inn i England og påvirket politikken der. Med hans død i 1063 gikk Deheubarth til en rekke herskere med forskjellige krav på tronene, men kom tilbake til det historiske dynastiet Dinefwr samme år i form av Maredudd ab Owain ab Edwin.
NASA X-38
Design
De to første X-38 som utelukkende skulle testflys i atmosfæren, var bygd av lettvekts komposittmaterialer som glassfiber og grafitt-epoksy, forsterket med stål og aluminium på kritiske punkter. De var 80% skalamodeller av den prosjekterte versjonen som skulle ut i rommet. X-38 ble festet under vingen til NASAs NB-52B, et modifisert Boeing B-52 Stratofortress bombefly, og sluppet i stor høyde. I stedet for å glidelande, ble en stor styrbar fallskjerm utløst når flyet var på en forutbestemt høyde. Landingsunderstellet besto av et 3-punkts innfellbart skinne-system.
Kongeriket Powys
Huset Mathrafal
Bleddyn ap Cynfyn og hans bror Rhiwallon kjempet side om side med angelsakserne mot den normanniske invasjonen i 1066. I 1067 allierte de seg med Eadric den ville (Eadric Silvaticus) fra Mercia i et angrep mot normannerne ved Hereford, deretter i 1068 med jarl Edwin av Mercia og jarl Morcar av Northumbria i nok et angrep på normannerne. I 1070 ble han beseiret av sine halvnevøer, sønnene av Gruffydd ap Llywelyn, i slaget ved Mechain i deres forsøk på å ta Gwynedd. Bleddyn ap Cynfyn ble selv drept i 1075 mens han drev hærtokt i Deheubarth mot Rhys ab Owain. Med hans død gikk Powys videre til hans sønner og sønnesønner etter hverandre. Gwynedd gikk til hans fetter Trehaearn ap Caradog som ble drept i 1081 i slaget ved Mynydd Carn, og som deretter gikk tilbake til det historiske dynastiet Aberffraw i form av Gruffydd ap Cynan. Powys ble delt mellom Bleddyns sønner Iorwerth, Cadwgan, og Maredudd.
NASA X-38
Spesifikasjoner
Dimensjoner
Kongeriket Powys
Huset Mathrafal
Vilhelm Erobreren hadde sikret seg England etterlot han Wales til sine normanniske baroner til å skjære ut egne herredømmer. Således ble grenseområdene, Welsh March, dannet langs de gamle anglo-walisiske grenselandene. Ved 1086 hadde den normanniske jarlen Roger de Montgomerie av Shrewsbury bygget seg en festning ved Severninnløpet ved Rhydwhiman som han kalte for Montgomery Castle etter sitt hjem i Normandie. Etter ham kom andre normanniske herrer som krevde nordlige Powys’ cantrefi; Ial, Cynllaith, Edernion, og Nanheudwy. Fra derfra tok de Arwstle, Ceri, og Cedwain. Bortimot hele Powys, foruten det meste av Wales, var på normanniske hender ved 1090. De tre sønnene til Bleddyn ap Cynfyn var de som sto fram og ledet motstanden mot den normanniske erobringen og undertrykkelsen, og de kom til å gjenerobre de meste av Powys, inkludert Montgomery Castle. Roger de Montgomerie gikk til opprør mot kong Vilhelm II av England, og hans sønn Robert de Bellême fikk sine landområder konfiskert av den engelske tronen i 1102.
NASA X-38
Spesifikasjoner
Ytelse
Kongeriket Powys
Huset Mathrafal
Gjennom 1100-tallet og 1200-tallet kjempet dynastiet Mathrafal for å gjenerobre sine landområder i Powys mot normanniske marcher-herrer og et fornyet Gwynedd. Etter 1160, da Madog ap Maredudd døde og hans utpekte sønn og arving Llywelyn ap Madog ble drept, ble riket splittet og delt i nordlige og sørlige fyrstedømmer. Delt var begge svakere og mens den nordlige delen (Powys Fadog) hovedsakelig støttet streben til naboen Gwynedd under Owain Gwynedd, Llywelyn Fawr og Dafydd ap Llywelyn, var den sørlige delen (Powys Wenwynwyn) hyppig i strid med prinsene av Gwynedd og valgte ofte en uavhengig kurs. Ved 1263 anerkjente hele Powys Llywelyn den siste som prins av Wales, men Gruffydd ap Gwenwynwyn, herre av Powys-Wenwynwyn, skiftet allianse igjen i 1274 og ble sendt il landflyktighet i England. Han ble gjeninnsatt i løpet av nytt engelsk hærtokt mot Llywelyn of Gwynedd i 1276. I den siste krigen til Llywelyn den siste i 1282 var hærstyrkene til Gruffudd ap Gwenwynwyn avgjørende i å beseire Llywelyn da de sammen med normannerne Roger Le Strange av Ellesmere og Roger Mortimer av Chirk (onkel av Roger Mortimer, 1. jarl av March) la seg i bakhold og drepte Llywelyn.
Post-kongedømmet Powys
Powys Fadog (nordlige Powys) ble hovedsakelig et engelsk herreskap av Bromfield og Yale (sistnevnte er i dag stavet Iâl), men herreskapet Glyndyfrdwy og halvparten av Cynllaith (kjent som Cynllaith Owain), inkludert Sycharth forble på walisiske hender inntil Owain Glyndŵr ble beseiret.
Navnet Powys for dette området forsvant til sist med introduksjonen av Laws in Wales Acts 1535–1542 da dets marcherherreskap ble lagt inn under de nye fylkene Denbighshire og Montgomeryshire.
Powys kom ikke til å gjenoppstå før grenseendringene i 1974 skapte et nytt og større fylke Powys som slo sammen fylkene Montgomeryshire, Brecknockshire og Radnorshire. Imidlertid hadde Brecknockshire ikke tradisjonelt vært innenfor grensene til de gamle kongedømmet, og Radnorshire hadde ikke vært en del av det siden midten av 900-tallet, og de store områdene i nord som tidligere var innenfor Powys ble plassert i det nye fylket Clwyd.
Herskere av Powys
Konger av Powys
Huset Gwerthrynion
Gwrtheyrn (overkonge Vortigern)
Cadeyern Fendigaid ca.430 – 447 Antatt eldste sønn av Gwrtheyrn, velsignet av sankt Germanus av Auxerre
Cadell Ddyrnllwg ca. 447 – 460
Cyngen Glodrydd ca. 500
Pasgen ap Cyngen ca. 530
Morgan ap Pasgen ca. 540
Brochwel Ysgithrog ca. 550
Cynan Garwyn (? – 610)
Selyf ap Cynan (610 – 613)
Manwgan ap Selyf (613)
Eiludd Powys (613 – ?)
Beli ap Eiludd vers 655
Gwylog ap Beli (695? – 725)
Elisedd ap Gwylog (725 – 755?)
Brochfael ap Elisedd (755? – 773)
Cadell ap Elisedd (773 – 808)
Huset Manaw
Rhodri Mawr (854 – 878) av Gwynedd, arvet via sin mor
Llywelyn ap Merfyn (900 – 942)
Hywel Dda (942 – 950) Troner fra familien Aberffraw line
Owain ap Hywel (950 – 986) Styrte av et medlem fra Huset Dinefwr, og etablerte Mathrafal-dynastiet som herskere
Maredudd ap Owain (986 – 999)
Llywelyn ap Seisyll (999 – 1023), sønn av Anghered ved hennes første ektemann. Anghered var datter av Maredudd ab Owain
Rhydderch ap Iestyn (1023 – 1033)
Iago ap Idwal (1033 – 1039)
Gruffydd ap Llywelyn (1039 – 1063)
Bleddyn ap Cynfyn (1063 – 1075)
Iorwerth ap Bleddyn 1075 – 1103 (part)
Cadwgan ap Bleddyn (1075 – 1111 (part)
Owain ap Cadwgan (1111 – 1116 (part)
Maredudd ap Bleddyn (1116 – 1132)
Madog ap Maredudd (1132 – 1160)
Fra 1160 var Powys delt i to deler. Den sørlige delen ble senere kalt for Powys Wenwynwyn etter Gwenwynwyn ab Owain «Cyfeiliog» ap Madog, mens den nordlige delen ble kalt for Powys Fadog etter Madog ap Gruffydd «Maelor» ap Madog
A Fever You Can’t Sweat Out
A Fever You Can't Sweat Out er debutalbumet til rockebandet Panic! at the Disco, og ble utgitt 27. september 2005 av plateselskapet Fueled by Ramen.
Albumet er todelt, med elektroniske instrumenter som synthesizer og trommemaskin på sangene 1 til 7, og tradisjonelle instrumenter som trekkspill og orgel på sangene 9 til 13. Sang 8, «Intermission», begynner med technolignende musikk, bytter halvveis i sangen til et pianostykke, og virker som en forbindelse mellom de to halvdelene av CD-en. 25 000 samlerutgaver av albumet ble sluppet 14. november 2006, med bilder, tekster, en DVD fra en konsert og flere andre ting.
Albumet handler hovedsakelig om sosiale spørsmål som bandet setter fokus på gjennom forskjellige sanger. Emner som bryllup, utroskap, alkoholisme, prostitusjon og religion dukker opp i tekstene. Ryan Ross, låtskriveren i bandet, forbinder to av sangene, «Camisado» og «Nails for Breakfast, Tacks for Snacks», med å vokse opp med en alkoholisert far.
Andrej Kiviljov
Andrej Kiviljov (russisk Андрей Кивилёв) (født 20. september 1973 i Taldykorgan, Kasakhstan, død 12. mars 2003 i Saint-Étienne) var en kasakhstansk landeveissyklist.
Kiviljov ble proff i 1998 i franske Festina. Sin beste sesong hadde han i Cofidis i 2001 da han vant etapperittet Route du Sud og en etappe i Dauphiné Libéré. Under Tour de France 2001 endte han på fjerdeplass sammenlagt etter å ha vært med i et 14-mannsbrudd som kom i mål over 35 minutter foran hovedfeltet.
To år senere, i mars 2003 styrtet han på andre etappe under Paris-Nice og døde senere av skadene. Rittet vant hans venn og landsmann Aleksandr Vinokurov, som dediserte seieren til Kiviljov.
Etter denne styrten ble det innført hjelmpåbud innen proffsykling.
Dostojevskijmuseet
Dostojevskijmuseet eller Muzej F.M. Dostojevskij (russisk: Государственный Литературно-мемориальный музей Ф. М. Достоевского) er et litterært museum i St. Petersburg, viet minnet om den russiske forfatteren Fjodor Dostojevskij. Museet ligger i Kuznetsjny Pereulok (Кузнечный переулок) 2-5, som går parallelt med byens hovedgate, Nevskij prospekt, (bare tre kvartaler lengre syd), og ikke langt fra jernbanestasjonen «Moskva».